[{"text_idx": "#000000", "text": "Ta\u0308na toimub Vabaduse va\u0308ljakul Suur Kunstipa\u0308ev"}, {"text_idx": "#000002", "text": "Pa\u0308eva jooksul toimuvad performance\u2019id ja muusikalised etteasted, lo\u0303busad to\u0308o\u0308toad ja meeleolukad kohtumised kunstnikega. Su\u0308nnib palju uut loomingut ning kunstilisi mo\u0303tteid! Pa\u0308eva juhib Ingrid Peek, muusikat ma\u0308ngib Aleksander Krjukov. Osalemine ko\u0303igile tasuta."}, {"text_idx": "#000004", "text": "Sarnaselt varasematele aastatele on kunstipa\u0308eval esindatud aga kunstiorganisatsioonid kaugemaltki. Na\u0308iteks Tartu Kunstimaja esindab Albert Gulki, kelle to\u0308id iseloomustab eriti isikupa\u0308rane joonistuslaad, mille juures ei kasuta autor modelli ega foto abi ja toetub u\u0308ksnes oma visuaalse ma\u0308lu kujunditele; Viljandi Linnagalerii toob biennaalile kohaliku kunstikooli noore ja toore keele; Vana-Vo\u0303romaa kultuurikoda esitleb Kadri Toome graafilisi linnaruumiskelette ning Evelyn Grzinichi joonistusi ja eksperimente keskkonna, liikumise ja looduse teemadel."}, {"text_idx": "#000005", "text": "Kunstipa\u0308eval on oodata ka omana\u0308olisi muusikalisi etteasteid, na\u0308iteks Tallinna duo Vera Vice\u2019ilt, kelle looming on segu unena\u0308olisest popist, poeetilistest ambient-helidest ja hu\u0308pnootilistest vokaalikordustest, ning Fremen\u2019ilt, Poolast pa\u0308rit ja Tallinnas tegutsevalt produtsendilt, heliloojalt ja esinejalt, kes loob ta\u0308napa\u0308evaseid muusikalisi riitusi andmaks vastulo\u0308o\u0308k u\u0308hiskonna eneseha\u0308vituslikule olemusele. Kunstnik Tarrvi Laamann astub KuKu Klubi terrassil u\u0308les aga performance\u2019iga, mille ka\u0308igus katab lo\u0303uendi Jamaica elust ja loodusest inspireeritud va\u0308rvide ja kontrastidega kohaliku rahvamuusika ehk reggae saatel."}, {"text_idx": "#000008", "text": "Biennaali kava on saab uurida la\u0308hemalt veebis tallinnabiennaal.ee, lisaks leiab programmi paberkujul Solarise keskuse infopunktist."}]